EFF dreig De Ruyter | Maroela Media
EFF dreig De Ruyter
Die hoofamptenaar van Eskom, Andre de Ruyter, het 'n prokureursbrief van die EFF ontvang omdat hy na hul mening die Wet op die Bestuur van Openbare Finansies oortree het.
Die EFF is sedert De Ruyter se aanstelling uitgesproke teen hom gekant omdat die party meen 'n wit persoon moet nie Eskom se hoofamptenaar wees nie.
In die prokureursbrief sê die EFF dat De Ruyter in antwoord op 'n EFF-vraag in die parlement bevestig het dat hy vantevore maatskappye aanbeveel het wat hy meen doeltreffender werk vir Eskom kan lewer as wat tans die geval is.
Luidens die EFF se prokureursbrief het De Ruyter voor die komitee vier maatskappye genoem wat hy as moontlike diensverskaffers vir Eskom aanbeveel het, waaronder een wat kan help met die bepaling van skade aan drukketels by kragsentrales. In die brief haal die EFF die Wet op die Bestuur van Openbare Finansies aan, wat bepaal dat alle staatsbeheerde ondernemings vir die verskaffing van enige dienste gebruik moet maak van 'n oop, mededingende tenderproses.
"Geen maatskappy kan voordeel trek daaruit dat hy 'n gunsteling is van 'n spesifieke amptenaar van 'n staatsbestuurde instelling nie, of enigsins onder verdenking is dat hy 'n hegte verhouding met so 'n amptenaar het nie," gaan die prokureursbrief voort.
Die EFF dring aan op 'n persoonlike skriftelike onderneming deur De Ruyter dat nie een van die vier maatskappye na wie hy in die parlement verwys het, deur hom of enige ander Eskom-personeellid bevoordeel sal word by die toekenning van enige kontrak nie.
De Ruyter en Eskom het nog nie op die EFF se aandrang gereageer nie.
Andre de Ruyer EFF Eskom
Bejaarde vrou sterf tydens huisrooftog
Nog 4 positief getoets vir Covid-19 in SA
IS dit toelaatbaar om 'n paar krag-woorde te uiter op hierdie platform….??? Want dit is AL wat ek op hierdie oomblik vir MALema en sy trawante wil toesnou!
Die EFF ken daardie reel woord-vir-woord omdat hulle en hulle kaders dit gereeld self oortree. Hoekom soek hulle altyd iemand saam met hulle agter die deur van bedrog en skandes? Ek vra maar net.
Die EFF moet ophou dreig en probeer om iets positiefs te doen
Weet die eff hoe werk n ketel kan hul asb verduidellik voor hul praat hier gaan dit oor oorlewing die sisteem wat De ruiter van praat is baie goed dit waarsku jou onmiddelik as daar n lekkasie is en sodoende kan dit aggehaal word vir reparasies en groter skade kan verhoed word en ons krag kan sodoende aanbly of vinniger weer aanbly deur tyd te spaar en deur klein lekkie vinniger te herstel